stanford-oval/wikipedia huggingface dataset:
Töölön Ketterä
Ura

Töölön Ketterän perustivat vuonna 2015 kaksi ystävystä ja kämppäkaverusta. Kaksikko teki ensimmäiset kappaleensa omakustanteina, mutta vuonna 2016 JVG:n perustama levy-yhtiö PME Records otti yhtyeen listalleen, ja PME Records julkaisi 22. huhtikuuta 2016 Töölön Ketterän ensimmäisen EP:n "Töölön Ketterä".
Seuraavan kerran duo julkaisi 27. heinäkuuta 2016 singlen "Kiska kiinni"/ "Broidi (mukana Sonny)". Seuraava single "Valitsemaanne numeroon" (mukana Vesta) julkaistiin tasan viisi kuukautta myöhemmin 27. joulukuuta 2016 ja sen jälkeen singlen "Huolel" (mukana Kube) 5. huhtikuuta 2017. Single "Kuplii" (mukana VG+) ilmestyi huhtikuun lopulla.
Töölön Ketterän kappaleissa räppää Matti8, ja Handshaking vastaa biittien tekemisestä ja osassa kappaleista myös laulusta.
Diskografia > Albumit

2018 – Mylly
Diskografia > EP:t

2016 – "Töölön Ketterä EP"
2019 – "Ilmatila"
Diskografia > Singlet

2016 - "Ludoo"
2016 – "Kiska kiinni / Broidi (feat. Sonny)"
2016 – "Valitsemaanne numeroon (feat. Vesta)"
2017 – "Huolel (feat. Kube)"
2017 – "Kuplii (feat. VG+)"
2017 – "Renegade Master"
2018 – "Anna mun elää"
2019 – "Erilainen luuranko"
Polvi (täsmennyssivu)

Polvi voi tarkoittaa:
Polvi, reisiluun, sääriluun ja polvilumpion yhdistävä nivel
polvi, sukupolvi
Polvi, alue kosmisen säteilyn energiaspektrissä
Clairen polvi, Éric Rohmern ohjaama elokuva
Polvi, sukunimenä:
Hannu Polvi (1948–2008), suomalainen moukarinheittäjä
Iivo Polvi (s. 1943), suomalainen poliitikko (Vasemmistoliitto), kunnallisneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Polvi”, voi hakea sivunnimihaulla, laajalla sivunnimihaulla tai tekstihaulla.
Pietarsaaren Konepaja

Pietarsaaren Konepaja Oy - Jakobstads Mekaniska Verkstads Ab oli suomalainen Pietarsaaressa toiminut konepaja ja valimo joka liitettiin 1937 Wärtsilä Oy:hyn.
Konepajan toiminta alkoi 1898 kun Birger Serlachius (1874–1934) perusti Jakobstads Mekaniska Verkstad nimellä kengitys- ja konepajan isänä Gabriel Serlachiuksen omistaman olutpanimon viereen. Konepaja valmistui päätuotteina maatalouskoneita muun muassa Hankmo-karhia sekä lisäksi kivenmurskaimia ja sementtiteollisuuden koneita. Konepajan yhteydessä oli vuodesta 1899 valimo ja vuonna 1909 konepaja muutettiin osakeyhtiöksi. Konepaja siirtyi uusiin tehdasrakennuksiin 1908 ja vuonna 1912 sen palveluksessa oli jo 430 työntekijää.  Konepajan toiminta päättyi konkurssiin 1913 mutta sen toimintaa jatkamaan perustettiin 1915 uusi yhtiö Pietarsaaren Konepaja Oy.
Konepaja jatkoi edelleen maatalouskoneiden ja -työvälineiden valmistusta. Tuotevalikoimaan kuuluivat muun muassa hevosvetoiset heinäharavat, kylvökoneet, niittokoneet ja Hankmo-lapiorullaäkeet. Konepaja valmisti myös valettuja viemäriputkia ja adusoituja rautavaluja. Vuonna 1921 ostettiin Rasmus Hoyerin omistama Oy Sähkökonetehdas Ab ja vuonna 1931 aloitettiin pesukoneiden ja -linkojen valmistus. Osoitteessa Tehtaankatu 3–8 toimineessa konepajassa oli vuonna 1923 400 työntekijää ja 1935 460 työntekijää.
Konepajan pääomistajia olivat aluksi Wilh. Schauman Ab, Gösta Serlachius ja Birger Serlachiuksen omistama Ab H. Serlachius. Konepajayhtiön pääomistajaksi tuli 1920-luvun lopulla Helsingin Osakepankki ja vuonna 1937 sen osti Wärtsilä Oy joka fuusioi yhtiön itseensä seuraavana vuonna. Konepajan toiminta jatkui Wärtsilän omistuksessa 1970-luvun lopulle saakka jolloin toiminta lopetettiin tai jaettiin osiin. Pesukoneiden valmistus siirtyi tällöin Electroluxille.
Aiheesta muualla

Pietarsaaren konepajan digitoituja pienpainatteita Kansalliskirjastossa
Elonet : Suomi-Filmin vuonna 1935 tekemä teollisuusdokumentti Pietarsaaren konepajasta
Vaajakosken kirkko

| Vaajakosken kirkko |
| --- | --- |
 Vaajakosken kirkko
Sijainti:  Vaajakoski, Jyväskylä
Koordinaatit:  62°14′48.5″N, 025°51′41.1″E
Seurakunta:  Vaajakosken alueseurakunta (Jyväskylän seurakunta)
Rakentamisvuosi:  1954
Suunnittelija:  Armas Lehtinen
Materiaali:  betoni, tiili
Istumapaikkoja:  195
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vaajakosken kirkko on Vaajakosken alueseurakunnan kirkko. Kirkkorakennuksen on suunnitellut arkkitehti Armas Lehtinen seurakuntataloksi ja se otettiin virallisesti käyttöön Marian ilmestyspäivänä maaliskuussa 1954. Kirkko peruskorjattiin 1980-luvun alussa. Kirkon kaksinkertaiseksi kasvattaneen laajennuksen 2001 suunnittelivat arkkitehdit Jussi Kantonen ja Tuija Ilves.
Kirkkorakennus on torniton pitkäkirkko ja rakennettu tiilestä ja betonista ja rapattu vaaleaksi.
Lajennuksen yhteydessä seurakuntasaliin saatiin taiteilija Saila Blomkvistin taideteos ”Elämänpuu”. Kirkkoon saatiin 50-vuotislahjaksi uudet kirkkotekstiilit, jotka suunnitteli tekstiilitaiteilija Aino Kajaniemi. jouluksi 2008 kirkkoon saatiin juvalaisen taiteilijan Kari Kärkkäisen puusta veistämän seimiasetelman ja taiteilija Ritva-Sofia Linnun rakutyön ”Pako Egyptiin”. Kirkon alttarilla on kuvanveistäjä Juhani Saksan tekemä risti.
Kirkko oli hyvässä kunnossa, mutta kävi ahtaaksi. Siksi laajennustöiden yhteydessä vanhoille tiloille tehtiin vain perusteellinen pintaremontti. Uusiin tiloihin tuli seurakuntasali, keittiö, toimistotila ja partio- ja nuorisotiloja. Tyyliltään laajennus sopeutuu vanhaan, ja noudattaa 1950-luvun henkeä lamppujen mallia myöten.
Kuvia

Seurakuntasali sisältä
Kirkon läntinen pääty
Kirkon sisäänkäynti
Aiheesta muualla

Kuvia tai muita tiedostoja aiheesta Vaajakosken kirkko Wikimedia Commonsissa
Polviander

Polviander on muun muassa seuraavien suomalaisten henkilöiden sukunimi:
Anni Polva, oik. Polviander (1915–2003), kirjailija
Carl Gustaf Polviander (1788–1876), sotilas ja Vänrikki Stoolin mahdollinen esikuva
Pia Polviander, ent. Claudia Eve (s. 1968), selvänäkijä ja julkisuuden henkilö
Simon Polviander (1645–1711), pappi ja kirkkoherra
Ulla Polviander (1925–1976), näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Uuno Peltoniemi

Uuno Fredrik Peltoniemi (18. heinäkuuta 1907 Tampere – 25. joulukuuta 1989 Espoo) oli suomalainen rehtori ja päätoimittaja.
Peltoniemi tuli ylioppilaaksi Tampereen klassillisesta lyseosta. Hän valmistui filosofian kandidaatiksi 1931. Hän toimi akateemisissa järjestöissä vuoteen 1934, jolloin hän aloitti Sotilaskotiliiton valistusohjaajana Suomen itärajalla. Hän oli Rajamme Vartija -lehden päätoimittaja 1934–1947, Virkamiesliiton tiedotussihteeri ja Virkamieslehden päätoimittaja 1947–1955. Vuosina 1955–1966 hän oli Opintotoiminnan Keskusliiton toiminnanjohtaja ja Opintokerholaisen päätoimittaja. Vapaan Karjalan päätoimittaja hän oli jatkosodan aikana 1941–1942. Museovirastolla on Peltoniemen ottama yli 12 000 kuvan kokoelma.
Julkaisuja

Itärajan kuvia. WSOY 1938
Rajaseudun ystäväin liitto r.y.: mikä se on, miten se toimii?. Rajaseudun ystäväin liitto, Helsinki 1942
Miten rajaseudun asukkaat voivat parantaa taloudellista asema. Rajaseudun ystäväin liitto, Joensuu 1947
Opinto-ohjeet Erkki Palolammen teokseen "Miksi oikeastaan urheilemme?". Opintotoiminnan keskusliitto, Helsinki 1958
Neljä vuosikymmentä opintokerhotyötä: katsaus Suomalaisen luentotoimiston, Valistusjärjestöjen opintotoimikunnan ja Opintotoiminnan keskusliiton vaiheisiin. Opintotoimikunnan keskusliitto 1963
Opintokerho-opas. Opintotoiminnan keskusliiton julkaisuja 10. Kirjayhtymä, Helsinki 1964, 3. painos 1967
Rajavartiolaitos 1919-1969; kirj. Uuno Peltoniemi, Kai Säteri ja Ilmari Kirjavainen ; piirtäjä Olavi Kiema. Rajamme vartijat ry, Mikkeli 1969
Kokoustekniikka. Opintotoiminnan keskusliitto, Helsinki 1973, 2. uud. painos 1977
Toimitustöitä

Aunuksen asemiesten lauluja: Aunuksessa marras-joulukuussa 1942; toim, Viljo Marttila ja U. Peltoniemi. Helsinki 1942
Virkamiesliitto 30-vuotias. Virkamiesliitto-Tjänstemannaförbundet ry, Helsinki 1948
Polvijärven kirkonkylä

| Polvijärven kirkonkylä |
| --- | --- |
 Polvijärven kirkonkylä
 Koordinaatit: 62.85686°N, 29.37237°E 
Valtio:  Suomi
Maakunta:  Pohjois-Karjala
Kunta:  Polvijärvi
Hallinto:  
 – Asutustyyppi:  taajama
Pinta-ala:  
 – Kokonaispinta-ala:  4,57 km2 km²
Väkiluku (2019):  1 229
 – Väestötiheys:  268,9 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2019 mukaiset. 
Infobox OKVirheellinen NIMI-arvo: 
Polvijärven kirkonkylä on Polvijärven kunnan keskustaajama, joka sijaitsee Pohjois-Karjalan länsiosassa.  Kirkonkylän lähellä sijaitsee kapea järvi (Polvijärvi) idästä saapuvan Höytiäisen entisen laskujoen osana, ja tämä Viinijoki kääntyy järven kohdalla etelään polveillen eli mutkan tehden.
Polvijärven kirkko (Ferdinand Öhman, 1881).
Polvijärven terveysasema.
Tilastokeskuksen taajama-aluerajauksen mukaan Polvijärven kirkonkylän pinta-ala oli 4,57 neliökilometriä ja väkiluku 1 229 vuoden 2019 lopussa. Tilastollinen taajamarajaus voi poiketa virallisesta kunnan tai kunnanosien rajauksesta.
Pope-Waverley

Waverley-sähköauto vuodelta 1903.
Pope-Waverley oli vuosina 1903-1914 valmistettu amerikkalainen automerkki. Kaikki Pope-Waverley-autot olivat sähköautoja. Autotehdas sijaitsi Indianapolisissa ja sen alkuperäinen nimi oli Indiana Bicycle Company vuonna 1898. Vuonna 1903 tehdas alkoi valmistaa autoja ja se vaihtoi nimensä International Motor Car Companyksi.
Pikaluisteluhalli

Sportforum Hohenschönhausen, Berliinissä, Saksassa.
Pikaluisteluhalli on usein suuri jääurheilukeskus, jossa on mahdollisuus luistella 400 metrin pituisella ovaalin muotoisella pikaluisteluradalla.
Pikaluisteluhalleja löytyy monesta eurooppalaisesta, aasialaisesta ja pohjoisamerikkalaisesta talviurheilukeskuksesta. Suomessa ei ole yhtään pikaluistelun mahdollistavaa hallia. Suomea lähimmät pikaluisteluhallit ovat Norjan Hamarissa sijaitseva Vikingskipet ja Berliinin pikaluisteluhalli Sportforumilla.
Suomessa halleja on suunniteltu rakennettavan Helsinkiin,Seinäjoelle ja Ouluun. Pikaluisteluhallien rakennusprojektit ovat kuitenkin vielä suunnitteluvaiheesa.
Wikimedia Commonsissa on kuvia tai muita tiedostoja aiheesta .
Pietarsaaren adventtiseurakunta

| Pietarsaaren adventtiseurakunta> Jakobstads adventkyrka |
| --- | --- |
 Pietarsaaren adventtikirkko joulukuussa 2022.
Suuntautuminen:  adventismi
Kirkkokunta:  Finlands Svenska Adventkyrka
Perustettu:  1929
Pastori:  Sebastian Matula
Pääkirkko:  Pietarsaaren adventtikirkko Skutnäsinkatu 2 68600 Pietarsaari
Aiheesta muualla
Sivusto
Infobox OKNimi-testi OK: 
Pietarsaaren adventtiseurakunta (ruots. Jakobstads Adventkyrka) on pietarsaarelainen adventtiseurakunta. Seurakunta on perustettu vuonna 1929. Seurakunnan toimitilat sijaitsevat Skutnäsinkadulla ja pastorina toimii Sebastian Matula. Seurakunta kuuluu Finlands svenska adventkyrka -kirkkokuntaan.
Pietarsaaren adventtikirkon yhteydessä, kirkkosalin parvella, toimii vuonna 1991 perustettu vegaaniravintola Vegana. Adventistit ovat olleet kasvisruokavalion puolestapuhujia 1800-luvulta lähtien.
Historia

Adventtiliike tuli Pietarsaareen 1800-luvun lopulla. 1900-luvun kolmen ensimmäisen vuosikymmenen ajan toiminta oli vähäistä. Adventistit kokoontuivat osaksi Immanuelinkappelissa, osaksi liikkeen aktiivijäsenten kodeissa.Tilaisuuksissa vieraili satunnaisesti kiertäviä sananjulistajia. Pietarsaaren adventtiseurakunta perustettiin 1929. Perustamisvaiheessa seurakuntaan liittyi kymmenkunta jäsentä. 1950-luvun alussa seurakunta sisusti asuintalon Kristiinankadulla kappeliksi, joka otettiin käyttöön vuonna 1952. Heinäkuussa 1989 uusi adventtikirkko vihittiin käyttöön osoitteessa Skutnäsinkatu 2.
Tunisiano

| Bachir Baccour |
| --- | --- |

Henkilötiedot
Syntynyt: 19. toukokuuta 1979 (ikä 45) Deuil-la-Barre, Val-d'Oise
Ammatti:  Rap-artisti
Muusikko
Taiteilijanimi:  Tunisiano
Laulukielet:  Ranska arabia
Aktiivisena:  1995–
Tyylilajit:  Rap
Yhtyeet:  M Group (1995–1997) Sniper (1997–)
Levy-yhtiöt:  Columbia Records Easy West Desh Musique Mezoued Records
Aiheesta muualla
www.tunisiano-lesite.fr
  [ Muokkaa Wikidatassa ] [ ohje ]  
Tunisiano (arab. تونيزيانو‎) (oik. Bachir Baccour, arab. بشير بكور‎, s. 19. toukokuuta 1979 Deuil-la-Barre, Val-d'Oise) on ranskalainen rap-artisti.
Ura

Tunisiano aloitti räppäämisen 16-vuotiaana liityttyään M Groupiin, jossa hän levytti yhtyeen kanssa kolme levyä Fidèle au rap, Tu disais quoi? ja Rapide comme un serpent vuosina 1995–1997.
Jätettyään yhtyeen Tunisiano perusti Sniperin vuonna 1997 yhdessä entisen luokkalaisensa Aketon ja Blackon kanssa. Yhtye julkaisi kolme albumia vuosina 2001, 2003 ja 2006, jotka myivät tuona aikana yli miljoona kappaletta. Sniper aiheutti myös sanoituksillaan kohua Ranskan mediassa ja muun muassa Nicolas Sarkozy ilmaisi yhtyeen jäsenten olleen räyhääjiä, jotka häpäisevät Ranskaa. Yhtyeen jäsenen Blackon lopetettua räppäämisen vuoden 2007 aikana ja siirryttyään Raggan pariin huhuttiin yhtyeen hajoamisesta ja jokainen yhtyeen jäsenistä teki sittemmin oman sooloalbuminsa. Tunisiano julkaisi oman albuminsa vuonna 2008 Le Regard des Gens, joka oli ehdolla vuoden 2009 Victoires de la Musique gaalassa vuoden urbaani musiikkialbumin kategoriassa.
Sittemmin Tunisiano esiintyi useasti vierailevana artistina vuodesta 2008 lähtien. Sniper-yhtye julkaisi vielä kokoelmalevyn vuonna 2009 C'est pas fini. Sittemmin yhtye näytti saaneen päätöksensä, kunnes Tunisiano ilmoitti Aketon kanssa blogissaan syksyllä 2010 julkaisevansa yhtyeen neljännen studioalbumin vuonna 2011.
Diskografia > Albumit

Le Regard des Gens (2008)
Marqué à vie (2014)
Diskografia > Singlet

Equivoque (2008)
Nos rues (2008)
Le regard des gens (2008)
Je porte plainte (2008)
Yksityiselämä

Baccour syntyi Deuil-la-Barressa noin 14 kilometrin päässä Pariisista, tunisialaisille vanhemmille, jotka ovat kotoisin Menzel Bouzelfasta. Baccour kiinnostui nuorena rap musiikista vanhemman veljensä myötä ja alkoi kirjoittaa sanoituksia 14-vuotiaana.
Baccour on uskonnoltaan muslimi.
Aiheesta muualla

Virallinen sivu (ranskaksi)
Tunisiano Myspacessa (englanniksi)
Virallinen blogi (Arkistoitu – Internet Archive) (ranskaksi)
Tähkäjäkkärät

| Tähkäjäkkärät |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Asterales
Heimo::  Asterikasvit
Suku::  Tähkäjäkkärät Omalotheca  Cass.
Katso myös
   Tähkäjäkkärät Commonsissa 
Infobox OKNimi-testi OK: 
Tähkäjäkkärät (Omalotheca) on asterikasvien suku, jossa on yhdeksän lajia. Niitä esiintyy alkuperäisenä Euraasiassa ja Pohjois-Amerikassa. Osa suvun lajeista on sijoitettu suvijäkkäriin eli jäkkäriin (Gnaphalium) vielä ennen 2010-lukua, mutta Pohjoismaiden lajeista Gnaphalium-sukuun on jätetty vain savijäkkärä.
Lajeja

norjanjäkkärä (Omalotheca norvegica, syn. Gnaphalium norvegicum)
lumijäkkärä (Omalotheca supina, syn. Gnaphalium supinum)
ahojäkkärä (Omalotheca sylvatica, syn. Gnaphalium sylvaticum)
Suomessa esiintyvät ahojäkkärä koko maassa ja norjanjäkkärä ja lumijäkkärä Lapissa.
Aiheesta muualla

Suomen Lajitietokeskus: Tähkäjäkkärät – Omalotheca
Tyson Gay

| Mitalit | Mitalit | Mitalit |  |
| --- | --- | --- | --- |
|  Tyson Gay Yleisurheilun maailmanmestaruuskilpailuissa Berliinissä 2009. |  Tyson Gay Yleisurheilun maailmanmestaruuskilpailuissa Berliinissä 2009. |  Tyson Gay Yleisurheilun maailmanmestaruuskilpailuissa Berliinissä 2009. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|       Hylätty | Lontoo 2012 | 4×100 m viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Osaka 2007 | 100 metriä |  |
|  Kultaa | Osaka 2007 | 200 metriä |  |
|  Kultaa | Osaka 2007 | 4×100 m viesti |  |
|  Hopeaa | Berliini 2009 | 100 metriä |  |
Tyson Gay (s. 9. elokuuta 1982 Lexington, Kentucky, Yhdysvallat) on yhdysvaltalainen pikajuoksija ja kolminkertainen maailmanmestari. Hän on 100 metrin kaikkien aikojen tilastossa jaetulla toisella sijalla Yohan Blaken kanssa ajalla 9,69 s, jonka hän juoksi syyskuussa 2009. Häntä nopeammin on juossut vain maailmanennätyksen haltija Usain Bolt 9,58 s .
Yksityiselämä

Gayn äiti ja isä eivät koskaan avioituneet. Äiti Daisy Gay Lowe kasvatti yksin Tysonia ja kymmenen kuukautta vanhempaa Tiffany-siskoa. Äidin mukaan Tysonin juoksugeenit tulevat hänen äidiltään eli Tysonin isoäidiltä.
Gay on kristitty. Kristinuskolla ja Jumalalla on Gaylle suuri merkitys ja voimaa hän hakee gospel-musiikista. Gayta kuvaillaan usein vaatimattomaksi ja kunnioittavaksi urheilijaksi.
Gayn 15-vuotias tytär Trinity Gay ammuttiin kuoliaaksi ravintolassa Lexingtonissa Kentuckyssa lokakuussa 2016. Hän oli myös pikajuoksijalupaus, joka oli osavaltionsa hallitseva high school -mestari 100 metrin juoksussa.
Henkilökohtaiset ennätykset

100 metrin juoksu: 9,69 (2009)
200 metrin juoksu: 19,58 (2009)
400 metrin juoksu: 44,89 (2010)
Aiheesta muualla

Kuvia tai muita tiedostoja aiheesta Tyson Gay Wikimedia Commonsissa
Miesten 100 metrin juoksun maailmanmestarit
Miesten 200 metrin juoksun maailmanmestarit
Portugalin ralli 1970

Portugalin ralli 1970 eli virallisesti 4. Rali Internacional TAP 1970 ajettiin 2. - 5. lokakuuta. Kilpailu oli rallin EM-sarjan vuoden 1970 18. osakilpailu. Rallissa ajettiin 205,50 erikoiskoekilometriä, joista osa kestopäällysteellä. Rallissa maaliin asti ajoi 22 autokuntaa.
Lopputulokset

| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. |  Simo Lampinen |  John Davenport | Lancia Fulvia 1.6 Coupe HF | 1.58.19 | 0.0 |
| 2. |  Sandro Munari |  Arnaldo Bernacchini | Lancia Fulvia 1.6 Coupe HF | 2.04.46 | +6.27 |
| 3. |  Björn Waldegård |  Hans Thorzelius | Porsche 911 S | 2.12.09 | +13.50 |
| 4. |  José Bernadino Lampreia |  Christian Melville | Datsun 2000 Prototype | 2.26.26 | +28.07 |
| 5. |  Francisco Romãozinho |  Manuel Costa Simões | Citroen DS 21 Proto | 2.32.01 | +33.42 |
| 6. |  António Peixinho |  José Bandeira | Alfa Romeo 2000 | 2.47.01 | +48.42 |
| 7. |  Américo Nunes |  Fernando Fonseca | Porsche 911 S | 2.47.21 | +49.02 |
| 8. |  Giovanni Salvi |  José Arnaud | Porsche 911 T | 2.47.32 | +49.13 |
Töykänäsjärvi

| Töykänäsjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°26′08″N, 24°20′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Kirkkojärveen 
Järvinumero:  35.729.1.005
Mittaustietoja
Pinnankorkeus:  110 m  
Rantaviiva:  1,945 km  
Pinta-ala:  7,175 ha  
Saaria:  ei saaria 
 fiTöykänäsjärvi 
Töykänäsjärvi , tai myös Töykänänjärvi , on Pirkanmaalla Kangasalla Töykänän kylän eteläpuolella sijaitseva järvi.
Maantietoa

Järven pinta-ala on 7,2 hehtaaria ja se on 900 metriä pitkä ja 150 metriä leveä. Se sijaitsee yli 40 metriä korkean Mustikkavuoren eteläpuolella sekä Sikovuoren ja Töykänäsvuoren koillispuolella. Järvellä ei ole kartan mukaan saaria. Sen rantaviivan pituus on 1,9 kilometriä ja sen rannat ovat metsämaata. Järven kaakkoispäähän on rannalle rakennettu kaksi vapaa-ajan asuntoa, joille tulee tie yhdystieltä 3231. Järvi on muuten autio. Järven länsipään ylittää Sahalahdelle johtava sähkölinja.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Myllyojan valuma-alueeseen (35.729) se kuuluu. Järven vedenpinnan korkeus on 110,0 metriä mpy. Järven länsipäähän tulee lähes neljä kilometrinen metsäoja. Järven laskuoja lähtee tämän ojan vierestä ja se putoaa Töykänän kylän peltoaukealle ja mutkittelee sen läpi Kirkkojärveen. Kirkkojärvi laskee Myllyojaa myöten Längelmäveteen.
Luontoarvoja

Vesi on kirkasta ja vähäravinteista. Järven vesi on luokiteltu hyväksi ja järvi soveltuu virkistyskäyttöön hyvin.
Historiaa

Vuoden 1855−1856 Kalmbergin kartastossa järven nimi kirjoitettiin ”Iso lampi”. Sen länsipuolella oli suot raivattu niityiksi ja sen laskuojassa oli vesimyllä. Myös laskuojan ympäristöä oli raivattu niityiksi. Ojan varressa sijaitsi Töykänän viiden talon kylä (”Töykene by”). Vuoden 1957 peruskartassa 1800-luvun niityt oli osittain vielä peltomaata. Pellot olivat vuoden 1977 kartassa jätetty viljelemättä ja seuraavassa vuoden 1980 kartassa metsitetty.
Pope

Pope voi tarkoittaa seuraavia:
Alexander Pope (1688–1744), englantilainen runoilija
Cassadee Pope (s. 1989), yhdysvaltalainen pop- ja rock -laulaja.
Eddie Pope (s. 1973), yhdysvaltalainen jalkapalloilija
Eva Pope (s. 1967), brittiläinen näyttelijä
John Pope (1822–1892), yhdysvaltalainen kenraali
John Russell Pope (1874–1937), yhdysvaltalainen arkkitehti
Kentavious Caldwell-Pope (s. 1993), yhdysvaltalainen koripalloilija
Nick Pope (s. 1965), brittiläinen puolustusministeriön virkamies, ufotutkija ja kirjailija
Nick Pope (s. 1992), englantilainen jalkapallomaalivahti
Paula Pope (1934–1995), yhdysvaltalainen uimahyppääjä ja olympiamitalisti
Peggy Pope (1929–2020), yhdysvaltalainen näyttelijä
Ronald Pope (1920–1997), englantilainen kuvanveistäjä
Rosie Swale-Pope (s. 1946), brittiläinen juoksija
USS Pope (DD-225), Clemson-luokan hävittäjä
USS Pope (DE-134), Edsall-luokan saattuehävittäjä
USS General John Pope (AO-110), General John Pope -luokan kuljetusalus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pope”, voi hakea sivunnimihaulla, laajalla sivunnimihaulla tai tekstihaulla.
Popcorn Time

| Popcorn Time |
| --- | --- |

 Elokuva Big Buck Bunny Popcorn Timessä.
Luoja:  Federico Abad
Kehityshistoria
Ensijulkaisu:  2014
Tiedot
Alusta:  Windows, Linux, macOS, Android
Ohjelmointikielet:  HTML, JavaScript, CSS
Lisenssi:  GNU General Public License versio 3.0 tai myöhempi
Aiheesta muualla
Popcorn Time
Popcorn Time on tietokoneohjelma, jonka avulla voi katsoa elokuvia ja televisiosarjoja ilmaiseksi. Ohjelma toimii vertaisverkossa. Itsessään ohjelma ei Suomen lain mukaan ole laiton, mutta joidenkin elokuvien ja sarjojen katsominen ohjelmalla on lainvastaista.
Elokuussa 2015 Tanskan poliisi pidätti kaksi miestä, jotka olivat internetissä jakaneet ohjeita Popcorn Timen käyttöön. Yhdysvalloissa yksitoista ihmistä on haastettu oikeuteen The Cobbler -elokuvan jakamisesta vuonna 2015.
Huhtikuussa 2015 brittiläisen oikeusistuimen päätöksellä maan viittä suurinta internetoperaattoria vaadittiin estämään asiakkailtaan pääsy Popcorn Time -ohjelmaa jakaville sivuille.
Elokuussa 2015 italialaisen oikeusistuimen päätöksellä internetoperaattoreita on vaadittu estämään asiakkailtaan pääsy Popcorn Time -ohjelman kolmelle lataussivulle.
Portugalin ralli 1971

Portugalin ralli 1971 eli virallisesti 5. Rali Internacional TAP 1971 ajettiin 5.–10. lokakuuta. Kilpailu oli rallin EM-sarjan vuoden 1971 16. osakilpailu. Rallissa ajettiin 304,50 erikoiskoekilometriä, joista osa kestopäällysteellä. Rallissa maaliin asti ajoi vain yhdeksän autokuntaa. Kilpailuun oli ilmoittautunut 125 autokuntaa.
Lopputulokset

| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. |  Jean-Pierre Nicolas |  Jean Todt | Alpine-Renault A110 1600 | 5.20.49 | 0.0 |
| 2. |  Simo Lampinen |  John Davenport | Lancia Fulvia 1.6 Coupe HF | 5.44.24 | +23.35 |
| 3. |  Bob Neyret |  Jacques Terramorsi | Alpine-Renault A110 1800 | 6.33.50 | +1.13.01 |
| 4. |  Renato Sonda |  Francesco Manfrotto | Fiat 125 S | 6.45.47 | +1.24.58 |
| 5. |  Reinhard Heinbach |  Wulf Biebinger | Opel Kadett | 6.51.16 | +1.30.27 |
| 6. |  Tony Fowkes |  David Kirkham | Ford Escort BDA | 6.53.24 | +1.32.35 |
| 7. |  Henri Greder |  Marie-Madeleine Fouquet | Opel Ascona | 7.08.28 | +1.47.39 |
| 8. |  Manuel Gomes Pereira |  José Marçal | Opel Ascona | 7.23.32 | +2.02.43 |
| 9. |  Wim Luijbregts |  Kees Luijbregts | DAF 55 | 7.54.49 | +2.34.00 |